– Сёння мы чарговы раз сабраліся для таго, каб падзякаваць вам за працу і адзначаем самых дастойных – лепшых прадстаўнікоў у сваіх прафесіях. Сельскім працаўнікам нялёгка дастаецца хлеб, а жывёлаводам цяжэй удвайне, бо работа, якую выконваеце, не залежыць ад сезоннасці – вы працуеце круглы год. І праца ваша вельмі важная, бо вы ў прамым сэнсе корміце людзей. Малако і мяса – экспартная прадукцыя, якая пастаўляецца ў розныя краіны свету. І яна павінна быць канкурэнтаздольнай, а гэта значыць, адпавядаць самай высокай якасці. Адначасова неабходна павялічваць і яе вытворчасць. Як гэтага дабіцца? Трэба старацца і ўсведамляць, што ад адказнасці кожнага на сваім рабочым месцы залежыць харчовая бяспека краіны, дабрабыт нашых грамадзян, асабіста вас і вашых сем’яў. Паўтару: вы лепшыя прадстаўнікі гаспадарак у сваіх прафесіях, працуеце з высокай адказнасцю і дабіваецеся добрых вынікаў. Перадавайце накоплены вопыт калегам, каб разам дасягаць тых паказчыкаў, якіх сёння ад вас чакае дзяржава. Жадаю ўсім моцнага здароўя, дабрабыту і шчасця, а таксама поспехаў у працы.